Document ID: 32007R0210

KOMISSION ASETUS (EY) N:o 210/2007,
annettu 27 päivänä helmikuuta 2007,
asetuksesta (EY) N:o 1282/2006 poikkeamisesta tuen ennakkovahvistuksen sisältävien vientitodistusten voimassaoloajan osalta maito- ja maitotuotealalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 14 kohdan,
sekä katsoo seuraavaa:
(1)
Neuvoston asetuksen (EY) N:o 1255/1999 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta 17 päivänä elokuuta 2006 annetun komission asetuksen (EY) N:o 1282/2006 (2) 8 artiklassa säädetään vientitodistusten voimassaoloaikaa koskevat ehdot.
(2)
Voin interventiohinnan alentaminen 1 päivästä heinäkuuta 2007 alkaen vaikuttaa todennäköisesti kyseisen hinnan ja maailmanmarkkinahinnan erotukseen.
(3)
Jotta yhteisön talousarviota suojattaisiin tarpeettomilta menoilta ja vältettäisiin maitoalan vientitukijärjestelmän soveltaminen keinottelumielessä, tuen ennakkovahvistuksen sisältävien vientitodistusten voimassaoloaika maitorasvaa sisältävien tuotteiden osalta olisi varotoimenpiteenä rajoitettava 30 päivään kesäkuuta 2007.
(4)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1282/2006 8 artiklassa säädetään, mainitun artiklan b-d kohdassa tarkoitettujen tuotteiden tuen ennakkovahvistuksen sisältävät vientitodistukset, joita koskevat hakemukset jätetään 1 päivästä maaliskuuta alkaen, ovat voimassa 30 päivään kesäkuuta 2007.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 2007.

Labels: 3
17
15
6